X/Open

X/Open Company, Ltd., opprinnelig kalt Open Group for Unix Systems, var et konsortium som eksisterte fra 1984 til februar 1996. Konsortiet ble grunnlagt av fem europeiske systemprodusenter av UNIX i 1984 for å identifisere og fremme åpne standarder innenfor området informasjonsteknologi. I 1990 hadde konsortiet vokst til 21 medlemmer.

Konsortiet publiserte spesifikasjonen X/Open Portability Guide (XPG) for Unix-liknende operativsystemer. Hensikten med XPG var å øke interoperabiliteten mellom applikasjonsprogramvare og å redusere kostnadene med portering av programvare. I 1991 var X/Open ansvarlige for utgivelsen av X/Open XA, en protokoll for heterogen distribuert transaksjonsprosessering.

Fra 1993 til 1996 var X/Open innehaver av merkenavnet UNIX. I februar 1996 ble X/Open slått sammen med Open Software Foundation til det nye konsortiet Open Group.

Historie
De opprinnelige medlemmene var Groupe Bull, ICL, Siemens, Olivetti og Nixdorf, en gruppe som også er omtalt som BISON. Philips og Ericsson slo etterhvert følge, og gruppen ble omdøpt til X/Open.

Referanser

Eksterne lenker 
 The OpenGroup, formerly known as X/Open Company
 A History of Unix

Stiftelser
Siemens
Philips
Ericsson
Organisasjoner etablert i 1984
Opphør i 1996